всѣ̂мъ предстоя́щымъ главы̂ прикло́ньшымъ, чте́тъ іере́й та́йнѡ мл҃тву сію̀: ̑ко бж҃е ѻ́ч҃е вседержи́телю, и́же тру́бнымъ гла́сомъ седмію̀ жрє́цъ иду́щихъ предъ̑ ківѡ́томъ свидѣ́нія, іеріхѡ́нскимъ твє́рдымъ стѣна́мъ па́сти и разруши́тися сотвори́лъ єсѝ, и вся̂ во гра́дѣ су́щыя въ ру́цѣ люде́й твои́хъ пре́далъ єсѝ:ты̀ и ны́нѣ кампа́нъ се́й нбс̑нымъ твои́мъ бл҃гослове́ніемъ испо́лни, я́кѡ да гла́съ звѣне́нія єгѡ̀ услы́шавше, проти̂вныя возду̂шныя си̂лы дале́че ѿ ѡгра́дъ вѣ́рныхъ твои́хъ ѿсту́пятъ, и вся̂ раздежє́нныя и́хъ ѻ́гнєнныя, я̀же на на́съ, стрѣ́лы уга́снутъ, треска̂нія же мо́лній, нападе́ніе гра́да, и вся̂ врє́дныя возду́хѡвъ ѕлорастворє́нія, всеси́льною и крѣ́пкою десни́цею прогони̂ма и удє́ржанна да утоля́тся, ути́хнутъ и ѿсту́пятъ:вся̂ бо ты̀ въ сла́ву твою̀, къ по́льзѣ и сп҃се́нію на́шему чрезъ̑ посрє́дства дѣ́йствуеши